अहमदाबाद टेस्ट में बैटिंग करने नहीं उतरे, लोअर बैक में इंजरी है
Indian Premier League (IPL) 2023- Who Will Be KKR Captain. इंडियन प्रीमियर लीग यानी IPL 2023 की शुरुआत 31 मार्च से हो रही है। IPL के इस सीजन के लिए सभी टीमों ने अपने ट्रेनिंग कैंप की शुरुआत भी कर दी है
लोअर बैक में दर्द के चलते भारत-ऑस्ट्रेलिया सीरीज के आखिरी टेस्ट के बाद वनडे सीरीज से बाहर हुए श्रेयस अय्यर के IPL खेलने पर भी संशय है। कुछ मीडिया रिपोर्ट्स में दावा किया गया है कि वे IPL के मौजूदा सीरीज के आधे से अधिक मैच नहीं खेल सकेंगे।
28 साल के भारतीय बल्लेबाज श्रेयस अय्यर पिछले महीने ही चोट से उबरकर आए हैं। उन्होंने कंगारू टीम के खिलाफ दिल्ली टेस्ट से टीम में वापसी की थी और इंदौर टेस्ट में भी टीम इंडिया का हिस्सा रहे हैं। आखिरी मुकाबले के दौरान अय्यर के लोअर बैक में दर्द हुआ। उसके बाद उन्हें स्कैन के लिए भेजा गया। अब स्केन की रिपोर्ट आई है, हालांकि BCCI और अय्यर की IPL फ्रेंचाइजी कोलकाता नाइट राइडर्स ने इस पर कोई अपडेट नहीं दिया है।
पहली बार वे जनवरी में श्रीलंका के खिलाफ वनडे सीरीज के दौरान चोटिल हो गए थे।
एक दिन पहले वनडे सीरीज से बाहर हुए 
श्रेयस अय्यर इस चोट के कारण ऑस्ट्रेलिया के खिलाफ वनडे सीरीज से भी बाहर हो गए हैं। एक दिन पहले सोमवार को ही इस बात की जानकारी मिली थी। पढ़ें पूरी खबर 
अय्यर बोर्ड की मेडिकल टीम की निगरानी में हैं 
अय्यर इस समय बोर्ड की मेडिकल टीम की निगरानी में हैं। चोट के कारण उन्हें न्यूजीलैंड के खिलाफ 3 मैचों की वनडे सीरीज और ऑस्ट्रेलिया के खिलाफ पहला टेस्ट छोड़ना पड़ा था। उन्होंने बेंगलुरु स्थित नेशनल क्रिकेट एकेडमी में अपना रिहैबिलिटेशन पूरा किया था।
बीसीसीआई ने एक मेडिकल अपडेट में कहा था, श्रेयस अय्यर ने तीसरे दिन के खेल के बाद अपनी पीठ के निचले हिस्से में दर्द की शिकायत की। वह स्कैन के लिए गए हैं।
ऑस्ट्रेलिया के खिलाफ 3 वनडे खेलेगा भारत
टीम इंडिया को ऑस्ट्रेलिया के खिलाफ 17, 19 और 22 मार्च को 3 वनडे मैच खेलने हैं। ऑस्ट्रेलिया के खिलाफ पहला वनडे मुंबई, दूसरा विशाखापट्टनम और तीसरा चेन्नई में खेला जाएगा।
31 मार्च से शुरू होगा IPL
IPL का मौजूदा सीजन 31 मार्च से शुरू हो रहा है। पहला मुकाबला अहमदाबाद के नरेंद्र मोदी स्टेडियम में गुजरात टाइटंस और चेन्नई सुपरकिंग्स के बीच खेला जाएगा। अय्यर कोलकाता नाइट राइडर्स के कप्तान हैं। ऐसे में फ्रेंचाइजी को नए कप्तानी की तलाश करनी होगी। टीम का पहला मुकाबला एक अप्रैल को पंजाब किंग्स के साथ मोहाली में होगा। 
